Gert-Johan maak spore | rooi rose Gert-Johan maak spore | rooi rose
Gert-Johan maak spore
Die lente/somer-versameling vir 2016 by SA-modeweek word met Gert-Johan Coetzee geopen. Magnum, Spree en Visa staan agter hom om te verseker dat dit 'n groot geleentheid is. Ons was daar ... Deur Anelle Mostert
Spree ondersteun vanjaar weer vir Gert deur sy versameling dadelik na afloop die modevertonings op hul webwerf beskikbaar te maak. Van die loopplank tot binne in jou kas.
Visa sien ook iets besonders in hom en vat daarom hul eerste sprong in die Suid-Afrikaanse modebedryf met dié vennootskap. As jy met jou Visa debiet- of kredietkaart Gert se klere koop, is daar 'n spesiale afslag – veilig, gerieflik en betroubaar.
Die luukse boetiek Luminance het onlangs begin om Gert Johan Coetzee klere in hul winkels te verkoop.
Groot dinge gebeur met hierdie sprankelende jong man.
Maar dit gaan nie net oor lap en mooi gesiggies nie. Gert glo in opvoeding en verdubbel hierdie jaar die 'GJC Fashion Design bursary' (al in sy sesde jaar)-belegging in onderwys deur 'n nuwe beurs aan te bied. Die beurs sal een student met 'n driejaarlange kwalifikasie in mode-kommunikasie en aankope by die Noordwes Skool vir Ontwerp finansier, waar Coetzee homself gekwalifiseer het.
Die nuwe reeks is deur koninklikes in Afrika geïnspireer en spog met aardse kleure, roosgoud-aksente en teksture wat die vroulike liggaam vier.